Diari Oficial de la Generalitat Valenciana


Sumari del DOGV 7245, del 01-04-2014 (2014/2652)

Subhasta de bé immoble a Canet d'En Berenguer.
----------------------------------------------

### Dades del document

Número de DOGV
:   7245

Data del DOGV
:   01-04-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/2652


Organisme emissor
:   Notaria de Francisco Blanco Moreno

Tipus de document
:   Subhasta

Subhasta de bé immoble a Canet d'En Berenguer. [2014/2652]  
Francisco Blanco Moreno, notari del Col·legi de València, amb residència a Sagunt, faig saber que en la meua notaria, sítia al Port de Sagunt, avinguda de 9 d'Octubre, 44, B, primer, es tramita venda extrajudicial conforme a l'article 129 de la Llei Hipotecària, de la finca hipotecada següent:  
Parcel·la 1-B: parcel·la en sòl urbà, ús residencial, en zona d'ampliació del casc, unitat d'execució número 5 del Pla General d'Ordenació Urbana de Canet d'En Berenguer, actualment José Castellano Alepuz, número 2. Superfície: mil cent setanta-nou metres, set decímetres quadrats. Limita: al nord, vial municipal; al sud, zona verda pública; a l'est, Dolores Antoni Serra; i a l'oest, vial municipal.  
Coeficient de participació: 32,4311 per cent. Afecta el pagament en el saldo del compte de liquidació provisional de cent trenta-cinc mil noranta-tres euros i cinquanta-un cèntims d'euro (135.093,51 €).  
Referència cadastral: 4496731QD4209A2861BJ.  
Inscripció: Registre de la Propietat de Sagunt número 2. Tom 2563, llibre 236 de Canet d'En Berenguer, foli 105, finca 14113, inscripció primera.  
Es procedix a la subhasta de la finca i es fan saber les condicions:  
Tindrà lloc en la meua notaria. De conformitat amb l'article 12 del Reial Decret Llei 6/2012, de 9 de març, se celebrarà una única subhasta el dia 23 de maig de 2014, a les 11.00 hores, i el tipus de base serà el d'un milió sis-cents setanta-tres mil dos-cents trenta euros i tres cèntims (1.673.230,03 ?).  
De conformitat amb esta disposició legal:  
- Si es presentaren postures per un import igual o superior al 70 per cent d'este tipus, s'entendrà adjudicada la finca a qui presente la millor postura.  
- Quan la millor postura presentada fóra inferior al 70 per cent del tipus de subhasta, podrà el deutor presentar, en el termini de 10 dies, tercer que millore la postura, i oferirà quantitat superior al 70 per cent del valor de taxació o que, inclús inferior a este import, resulte prou per a aconseguir la completa satisfacció del dret de l'executant.  
- Transcorregut el termini indicat sense que la deutora presente esta tercera, el creditor podrà demanar, dins del termini de cinc dies, l'adjudicació de la finca per import igual o superior al 60 per cent del valor de taxació.  
- Si el creditor no fera ús de la facultat esmentada, s'entendrà adjudicada la finca a qui haja presentat la millor postura, sempre que la quantitat que haja oferit supere el 50 per cent del valor de taxació o, si és inferior, cobrisca, almenys, la quantitat reclamada per tots els conceptes.  
- Si en l'acte de la subhasta no haguera cap postor, podrà el creditor, en el termini de 20 dies, demanar l'adjudicació per import igual o superior al 60 per cent del valor de taxació.  
  
La documentació i el certificat del registre a què es referixen els articles 236.a i 236.b del Reglament Hipotecari es poden consultar en la notaria, de dilluns a divendres, de 10.00 a 14.00 hores. S'entendrà que tot licitador accepta com a suficient la titulació aportada. Les càrregues, gravàmens i assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notaria, una quantitat equivalent al 30 per cent del tipus de subhasta, per mitjà de xec bancari a nom del notari. Es podran fer postures per escrit en plec tancat, acompanyades del justificant del depòsit previ, fins al moment de la subhasta. Només l'adjudicació a favor del creditor requeridor, la rematada a favor d'este o d'un creditor posterior es podrà fer a qualitat de cedir a un tercer.  
  
Sagunt, 24 de març de 2014.- El notari: Francisco Blanco Moreno.